# பெப்ரவரி 28



## நிகழ்வுகள்
- கிமு 202 &ndash; லியூ பாங் சீனாவின் பேரரசராக முடிசூடினார். இவருடன் அடுத்த நான்கு நூற்றாண்டுகால ஆன் அரசமரபு ஆட்சி ஆரம்பமானது.
- 628 &ndash; சாசானியப் பேரரசசின் கடைசி மன்னர் இரண்டாம் கொசுரோ அவரது மகன் இரண்டாம் கவாத்தின் உத்தரவின் பேரில் தூக்கிலிடப்பட்டார்.
- 1525 &ndash; அசுட்டெக் மன்னர் குவாவுத்தேமொக் எசுப்பானியத் தேடல் வீரர் எர்னான் கோட்டெசின் உத்தரவின் பேரில் தூக்கிலிடப்பட்டார்.
- 1700 &ndash; சுவீடனில் இன்று மார்ச் 1. சுவீடிய நாட்காட்டி அறிமுகப்படுத்தப்பட்டது.
- 1710 &ndash; சுவீடனில் ஆக்கிரமிப்பு முயற்சியில் ஈடுபட்ட டென்மார்க் படையினர் எல்சின்போர்க் என்ற இடத்தில் வைத்து சுவீடன் படைகளால் தோற்கடிக்கப்பட்டனர்.
- 1784 &ndash; ஜோன் உவெசுலி மெதடிஸ்த திருச்சபையை ஆரம்பித்தார்.
- 1844 &ndash; பொட்டாமக் ஆற்றில் *பிரின்ஸ்டன்* என்ற படகில் பொருத்தப்பட்ட துப்பாக்கி வெடித்துச் சிதறியதில் அதில் பயணம் செய்த இரண்டு அமெரிக்க அமைச்சர்கள் உட்பட ஆறு பேர் கொல்லப்பட்டனர்.
- 1867 &ndash; வத்திக்கானுக்கான தூதர்களுக்கான நிதிகளை அமெரிக்க காங்கிரசு நிறுத்தியதைத் தொடர்ந்து எழுபது ஆண்டு கால திரு ஆட்சிப்பீட–அமெரிக்க உறவுகள் முறிவடைந்தன. 1984 ஆம் ஆண்டிலேயே உறவு புதுப்பிக்கப்பட்டது.
- 1897 &ndash; மடகஸ்காரின் கடைசி அரசியான மூன்றாம் ரனவலோனா பிரான்சியப் படைகளினால் பதவியில் இருந்து அகற்றப்ப்பட்டார்.
- 1922 &ndash; எகிப்தின் விடுதலையை ஐக்கிய இராச்சியம் அங்கீகரித்தது.
- 1935 &ndash; வொலஸ் கரோதேர்ஸ் என்பவரினால் நைலோன் கண்டுபிடிக்கப்பட்டது.
- 1942 &ndash; இரண்டாம் உலகப் போர்: ஐக்கிய அமெரிக்காவின் *ஊஸ்டன்* என்ற கப்பலும், ஆத்திரேலியாவின் *பேர்த்* கப்பலும் இந்தோனீசியாவின் சுந்தா நீரிணையில் இடம்பெற்ற போரில் சப்பானினால் மூழ்கடிக்கப்பட்டதில் முறையே 693 பேரும், 375 பேரும் கொல்லப்பட்டனர்.
- 1947 &ndash; தாய்வானில் அரசுக்கெதிராக இடம்பெற்ற எதிர்ப்புப் போராட்டம் முறியடிக்கப்பட்டது. 30,000 பொதுமக்கள் உயிரிழந்தனர்.
- 1948 &ndash; கானாவில் பிரித்தானியக் காவல்துறையினன் ஒருவன் முன்னாள் பாதுகாப்புப் படையினரின் அணிவகுப்பு ஒன்றை நோக்கிச் சுட்டதில் மூவர் கொல்லப்பட்டதைத் தொடர்ந்து அக்ரா நகரில் பெரும் கலவரம் மூண்டது.
- 1953 &ndash; ஜேம்ஸ் வாட்சன், மற்றும் பிரான்சிஸ் கிரிக் ஆகியோர் தாம் டிஎன்ஏயின் வேதியியல் அமைப்பைக் கண்டுபிடித்ததாக அறிவித்தனர்.
- 1954 &ndash; என்டிஎஸ்சி தரத்துடன் முதலாவது வண்ணத் தொலைக்காட்சிப் பெட்டிகள் விற்பனைக்கு வந்தன.
- 1958 &ndash; கென்டக்கியில் பாடசாலைச் சிறுவர்களை ஏற்றிச் சென்ற பேருந்து சுமையுந்து ஒன்றுடன் மோதி ஆற்றிற்குள் வீழ்ந்ததில் 26 சிறுவர்கள் கொல்லப்பட்டனர்.
- 1975 &ndash; லண்டனில் மூர்கேட் தொடருந்து நிலையத்தில் இடம்பெற்ற புகைவண்டி விபத்தில் 43 பேர் உயிரிழந்தனர்.
- 1980 &ndash; அந்தாலூசியா பொது வாக்கெடுப்பு மூலம் தன்னாட்சியை அங்கீகரித்தது.
- 1986 &ndash; சுவீடன் பிரதமர் ஓலொஃப் பால்மே ஸ்டாக்ஹோம் நகரில் சுட்டுக் கொல்லப்பட்டார்.
- 1991 &ndash; முதலாம் வளைகுடாப் போர் முடிவுற்றது.
- 1997 &ndash; வடக்கு ஈரானில் இடம்பெற்ற நிலநடுக்கத்தில் 3,000 பேர் வரையில் இறந்தனர்.
- 1997 &ndash; *ஜிஆர்பி 970228* என்ற மிகவும் ஒளிர்வான காம்மா கதிர்கள் 80 செக்கன்களுக்கு பூமியைத் தாக்கியது. இதன்மூலம் காமா கதிர் வெடிப்புகள் பால் வழிக்கப்பால் நிகழ்கின்றன என எடுத்துக்காட்டப்பட்டது.
- 1998 &ndash; கொசோவோவில் கொசோவோ விடுதலை இராணுவத்தின் மீது செர்பியக் காவற்துறையினர் தாக்குதலைத் தொடுத்தனர்.
- 2002 &ndash; குஜராத் வன்முறை 2002: அகமதாபாத்தில் இடம்பெற்ற இந்து-முஸ்லிம் கலவரத்தில் குறைந்தது 55 பேர் கொல்லப்பட்டனர்.
- 2005 &ndash; ஈராக்கு, கில்லா நகரில் காவல்துறையினர் மீது நடத்தப்பட்ட தற்கொலைத் தாக்குதலில் 127 பேர் கொல்லப்பட்டனர்.
- 2006 &ndash; இந்தியாவில் சத்தீஷ்கார் மாநிலத்தில் தாண்டிவாடா மாவட்டத்தில் நக்சலைட்டுக்கள் நடாத்திய கண்ணிவெடித் தாக்குதலில் 50 பேர் கொல்லப்பட்டனர்.
- 2007 &ndash; புளூட்டோவை நோக்கி ஏவப்பட்ட நியூ ஹரைசன்ஸ் தானியங்கி விண்கலம் வியாழனை அண்மித்தது.
- 2013 &ndash; திருத்தந்தை பதினாறாம் பெனடிக்ட் பணி துறந்தார். 1415 இல் பன்னிரண்டாம் கிரகோரி பதவி துறந்த பின்னர் இடம்பெற்ற முதலாவது பணிதுறப்பு இதுவாகும்.

## பிறப்புகள்

- 1893 &ndash; கே. ஆர். ராமநாதன், இந்திய இயற்பியலாளர், வானிலையியலாளர் (இ. 1984)
- 1901 &ndash; லைனசு பாலிங், நோபல் பரிசு பெற்ற அமெரிக்க வேதியியலாளர் (இ. 1994)
- 1904 &ndash; மரே எமெனோ, அமெரிக்க மொழியியலாளர் (இ. 2005)
- 1921 &ndash; தி. ஜானகிராமன், தமிழக எழுத்தாளர் (இ. 1982)
- 1926 &ndash; சுவெத்லானா அலிலுயேவா, உருசிய-அமெரிக்க எழுத்தாளர் (இ. 2011)
- 1927 &ndash; சௌந்தரா கைலாசம், தமிழக எழுத்தாளர் (இ. 2010)
- 1928 &ndash; டி. ஜெ. அம்பலவாணர், தென்னிந்தியத் திருச்சபையின் யாழ்ப்பாண ஆயர் (இ. 1997)
- 1929 &ndash; பிராங்க் கெரி, கனடிய-அமெரிக்கக் கட்டிடக்கலைஞர்
- 1929 &ndash; ரங்கசாமி சீனிவாசன், இந்திய-அமெரிக்க வேதியியலாளர், கண்டுபிடிப்பாளர்
- 1930 &ndash; லியோன் கூப்பர், நோபல் பரிசு பெற்ற அமெரிக்க இயற்பியலாளர்
- 1931 &ndash; துரை விஸ்வநாதன், ஈழத்தின் பதிப்பாளர் (இ. 1998)
- 1931 &ndash; சி. நாகராஜா, யாழ்ப்பாண மாநகர முதல்வர் (இ. 2008)
- 1933 &ndash; சிற்பி, ஈழத்து எழுத்தாளர் (இ. 2015)
- 1948 &ndash; பேர்ணாடெற்றே பீட்டர்சு, அமெரிக்க நடிகை, பாடகி
- 1953 &ndash; பால் கிரக்மேன், நோபல் பரிசு பெற்ற அமெரிக்கப் பொருளியலாளர்
- 1957 &ndash; ஜான் டர்டர்ரோ, அமெரிக்க நடிகர், இயக்குநர்
- 1969 &ndash; உ. ஸ்ரீநிவாஸ், தமிழக மேண்டலின் இசைக் கலைஞர் (இ. 2014)
- 1976 &ndash; அலி லார்டேர், அமெரிக்க நடிகை
- 1979 &ndash; ஸ்ரீகாந்த், தென்னிந்தியத் திரைப்பட நடிகர்
- 1980 &ndash; பத்மபிரியா ஜானகிராமன், தென்னிந்தியத் திரைப்பட நடிகை

## இறப்புகள்
- 1869 &ndash; அல்போன்சு டி லாமார்ட்டின், பிரான்சியக் கவிஞர், வரலாற்றாளர் (பி. 1790)
- 1936 &ndash; கமலா நேரு, இந்திய விடுதலைப் போராட்ட செயற்பாட்டாளர் (பி. 1899)
- 1963 &ndash; இராசேந்திர பிரசாத், இந்தியாவின் 1வது குடியரசுத் தலைவர் (பி. 1884)
- 2003 &ndash; மேஜர் சுந்தரராஜன், தமிழகத் திரைப்பட, மேடை நடிகர் (பி. 1925)
- 2006 &ndash; ஓவன் சேம்பர்லேன், நோபல் பரிசு பெற்ற அமெரிக்க இயற்பியலாளர் (பி. 1920)
- 2010 &ndash; சுசிரோ அயாசி, சப்பானிய வானியற்பியலாளர் (பி. 1920)
- 2016 &ndash; செங்கை ஆழியான், ஈழத்து எழுத்தாளர் (பி. 1941)
- 2016 &ndash; குமரிமுத்து, தமிழ்த் திரைப்பட நடிகர்

## சிறப்பு நாள்
- அமைதி நினைவு நாள் (சீனக் குடியரசு)
- கலேவலா நாள், (பின்லாந்து)
- தேசிய அறிவியல் நாள்
- ஆசிரியர் நாள் (அரபு நாடுகள்)